**การจัดอับดับประเทศที่ดีที่สุดของสื่อต่างประเทศ**

 ต่อจากนี้ไป ขอเชิญรับฟังไทยคู่ฟ้า ครับ

 รัฐบาลมีความมุ่งมั่นตั้งใจจริงในการพัฒนาประเทศทุกมิติ เพื่อลดปัญหาความเหลื่อมล้ำในสังคม มุ่งสู่การปฏิรูปประเทศอย่างยั่งยืน และเป็นที่ยอมรับของนานาประเทศ โดยที่ผ่านมาได้ผลักดันการลงทุนโครงสร้างพื้นฐาน ออกมาตรการส่งเสริมการลงทุนเพื่อดึงดูดนักลงทุนต่างชาติ สร้างรายได้จากการท่องเที่ยว และส่งเสริมความเข้มแข็งของเศรษฐกิจฐานราก โดยในปี 2559 ประเทศไทยได้รับการจัดอันดับจากนิตยสาร U.S. News & World Report ที่มีชื่อเสียงระดับโลกให้เป็นประเทศที่ดีที่สุดในโลกอันดับที่ 21 จาก 60 อันดับ สำหรับการเริ่มต้นธุรกิจ และเหมาะสมแก่การลงทุนมากที่สุดเป็นอันดับ 6 รวมทั้งเป็นประเทศที่น่าท่องเที่ยวมากที่สุดในภูมิภาคเอเชีย ทั้งนี้ แสดงให้เห็นถึงความเชื่อมั่นของนักลงทุนและนักท่องเที่ยวต่างประเทศที่มีต่อนโยบายของรัฐบาล โดยรัฐบาลจะนำข้อคิดเห็นต่าง ๆ ไปพัฒนาขีดความสามารถในการแข่งขันของประเทศในโอกาสต่อไป

 ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี